אלכסנדר פיין

קונסטנטין אלכסנד פיין (באנגלית: Constantine Alexander Payne; נולד ב-10 בפברואר 1961) הוא במאי קולנוע, מפיק ותסריטאי אמריקאי. זוכה שני פרס אוסקר, שני פרסי גלובוס הזהב ופרס באפט"א. זכה להערכה רבה על סרטיו "בחירות או לא להיות", "דרכים צדדיות", "היורשים", "נברסקה" ו"אודות שמידט". פיין נולד באומהה, נברסקה שבארצות הברית, למשפחה נוצרית ממוצא יווני וגרמני. הוריו הם פגי וג'ורג' פיין, בעלי מסעדה. הוא הצעיר מבין שלושה אחים. במקור היה שם משפחתו "פאפאדופולוס". למד היסטוריה וספרדית באוניברסיטת סטנפורד, לצורך התואר שלו בספרדית למד פיין גם באוניברסיטת סלמנקה שבספרד. סיים בהצטיינות את לימודיו בבית ספר לקולנוע ותיאטרון של אוניברסיטת קליפורניה בלוס אנג'לס. בזמן שעבד בעבודות מזדמנות הכיר פיין את שותפו המקצועי התסריטאי ג'ים טיילור. בשנת 1996 ביים וכתב ביחד עם טיילור את הדרמה הקומית העצמאית "החברות של רות", סרט אשר זכה לחשיפה והערכה רבה בפסטיבל סאנדנס. שלוש שנים מאוחר יותר, הוציא לאקרנים את סרטו השני, הקומדיה הפוליטית "בחירות או לא להיות" בה פרצה זוכת האוסקר ריס וית'רספון. פיין זכה על עבודתו בשני פרסי אינדפנדנט ספיריט לבמאי הטוב ביותר ולתסריט הטוב ביותר ביחד עם ג'ים טיילור. בטקס האוסקר בשנת 2000 הועמד ביחד עם טיילור לפרס אוסקר לתסריט המעובד הטוב ביותר. בשנת 2001 כתבו פיין וטיילור ביחד עם פיטר בוכמן את התסריט לשובר הקופות "פארק היורה 3". ב-2003 זכה פיין ביחד עם טיילור בפרס גלובוס הזהב לתסריט הטוב ביותר על סרטו "אודות שמידט", את פרס הבמאי הטוב ביותר לו היה מועמד הפסיד פיין למרטין סקורסזה. הסרט הועמד לפרס דקל הזהב ולשני פרסי אוסקר לשחקנים ג'ק ניקולסון וקתי בייטס. בשנת 2004 ביים פיין את הדרמה העצמאית מועמדת 5 פרסי האוסקר "דרכים צדדיות" שמתארת את מסעם של שני חברים, בגילומם של פול ג'יאמטי ותומאס היידן צ'רץ', למחוז יין בקליפורניה. פיין זכה על תסריט הסרט ביחד עם ג'ים טיילור בפרס אוסקר לתסריט המעובד הטוב ביותר, בפרס גלובוס הזהב לתסריט הטוב ביותר ובפרס באפט"א לתסריט הטוב ביותר. בנוסף הועמד פיין לפרס אוסקר לבמאי הטוב ביותר ולפרס הבמאי הטוב ביותר של גלובוס הזהב. הסרט זכה בפרס גלובוס הזהב לסרט הטוב ביותר - קומדיה או מוזיקלי. והועמד לפרס אוסקר לסרט הטוב ביותר. באותה השנה היה פיין גם שותף להפקת הדרמה "מלכודת לנשיא" לצידם של אלפונסו קוארון ולאונרדו דיקפריו. לאחר ההצלחה לה זכה נכשל פיין בהוצאה לפועל של פרויקטים נוספים בשל בעיות מימון. פיין הוציא לאקרנים את סרטו החמישי "היורשים" ב-2011 שבע שנים לאחר הצלחתו עם "דרכים צדדיות". הסרט זכה להצלחה רבה בהוליווד עם זכייה פרס גלובוס הזהב לסרט הטוב ביותר - דרמה ובפרס האוסקר השני של פיין לתסריט המעובד הטוב ביותר אותו חלק עם השחקנים נט פקסון וג'ים ראש. פיין הועמד בפעם השנייה לפרס הבמאי הטוב ביותר של פרס האוסקר וגלובוס הזהב וזכה בפרס התסריט הטוב ביותר בטקס פרסי אינדפנדנט ספיריט. הסרט היה לרווחי ביותר בקריירה של פיין. באמצע 2013 שחרר פיין לאקרנים את סרטו השישי "נברסקה", דרמה עצמאית בשחור-לבן בכיכובם של ברוס דרן, וויל פורט וג'ון סקוויב. הסרט זכה לביקורות אוהדות מיד עם צאתו להקרנות סגורות בפסטיבל קאן. הסרט היה מועמד על ידי חברי האקדמיה לשישה פרסי אוסקר, בהם לבמאי הטוב ביותר בפעם השלישית בקריירה של פיין. בשנים 2003-2006 היה נשוי לשחקנית הקנדית, סנדרה או, כוכבת סרטו "דרכים צדדיות". בשנת 2015 נישא בשנית לפילולוגית יוונית, מריה קונטוס, אותה פגש במהלך טיול שורשים ביוון. ב-2017 נולד בנו הראשון. בשנת 2018 בעת ריאיון עם העיתונאי רונאן פארו, השחקנית רוז מק'גוון האשימה גבר "בולט" בהוליווד באונס סטטוטורי; היא לא נקבה בשמו של הגבר. באוגוסט 2020 מק'גוון אמרה כי היה זה פיין, שהיה לכאורה בן 27 בעת המעשה. פיין הגיב להאשמות כ"פשוט לא נכונות". החברות של רות (1996) בחירות או לא להיות (1999) אודות שמידט (2002) דרכים צדדיות (2004) היורשים (2011) נברסקה (2013) לחיות בקטן ‏(2017) נשארים לחג (2023) מלכודת לנשיא (2004) לסגור מעגל (2007) מלך קליפורניה (2007) סידר רפידס (2011) פארק היורה 3 (2001) פריז, אני אוהב אותך (2006) אני מכריז עליכם צ'אק ולארי (2007) מדיה וקבצים בנושא אלכסנדר פיין בוויקישיתוף אלכסנדר פיין, במסד הנתונים הקולנועיים IMDb (באנגלית) אלכסנדר פיין, באתר AllMovie (באנגלית) אלכסנדר פיין, באתר Rotten Tomatoes (באנגלית) אלכסנדר פיין, באתר Box Office Mojo (באנגלית) אלכסנדר פיין, במסד הנתונים הקולנועיים KinoPoisk (ברוסית) אלכסנדר פיין, באתר Discogs (באנגלית) שמוליק דובדבני, אלכסנדר פיין: "קלוני הפך אותי לבמאי טוב יותר", באתר ynet, 16 בינואר 2012 אורי קליין, למה במאי "היורשים" לא צופה בקולנוע אמריקאי עכשווי? , באתר הארץ, 16 בינואר 2012 אלכסנדר פיין, באתר אנציקלופדיה בריטניקה (באנגלית) Alexander Payne Responds to Rose McGowan's Claims of Statutory Rape: "Simply Untrue" | Hollywood Reporter, www.hollywoodreporter.com